text: Днес почитаме Света Параскева - blagoevgrad.utre.bg
  28 октомври 2019, 09:20 | blagoevgrad.utre.bg
  Имен ден днес имат Параскева, Лъчезар, Лъчезара
  Св.великомъченица Параскева била родом от Икония, Мала Азия. След смъртта на благочестивите й родители пожелала да си остане девица, за вярата Христова била хвърлена в тъмница, в огън, излязла невредима и била посечена с меч по време на император Диоклетиан в 303 година.
  Изправена пред съдията, спокойна и силна, Параскева изявила желание да отиде в езическия храм. Езичниците наоколо са зарадвали, като помислили, че тя най-после е склонила да се поклони на идолите. Всички тръгнали към капището, начело със съдията. Като влязла вътре, светицата призовала името на Христа и идолите паднали на земята.
  Разгневеният съдия заповядал изповедницата да бъде жива изгорена. Поставили я сред грамаден, лумнал нашироко огън. Светицата се помолила на Бога, като си спомнила страданието на света първомъченица Текла. Пламъците не я докосвали, а засегнали някои от езичниците, които се опитали да ги усилват.
  На другия ден след блажената й кончина той внезапно загинал. Всички изтълкували ненадейната му смърт като Божие наказание, заради светата девица.